
Nutarimas paskelbtas: TAR 2017-06-16, i. k. 2017-10118



LIETUVOS RESPUBLIKOS VYRIAUSYBĖ

NUTARIMAS
DĖL VALSTYBINIO SOCIALINIO DRAUDIMO REZERVINIO FONDO SUDARYMO IR VALDYMO NUOSTATŲ PATVIRTINIMO

2017 m. birželio 14 d. Nr. 438
Vilnius


Vadovaudamasi Lietuvos Respublikos valstybinio socialinio draudimo įstatymo 35 straipsnio 2 dalimi, Lietuvos Respublikos Vyriausybė nutaria:
Patvirtinti Valstybinio socialinio draudimo rezervinio fondo sudarymo ir valdymo nuostatus (pridedama). 



Ministras Pirmininkas	Saulius Skvernelis



Socialinės apsaugos ir darbo ministras	Linas Kukuraitis


PATVIRTINTA
Lietuvos Respublikos Vyriausybės
2017 m. birželio 14 d. nutarimu Nr. 438 







 SKYRIUS


. Valstybinio socialinio draudimo rezervinio fondo sudarymo ir valdymo nuostatai (toliau – Nuostatai) nustato Valstybinio socialinio draudimo rezervinio fondo (toliau – Rezervo fondas) sudarymo šaltinius, dydį, lėšų naudojimo, investavimo ir apskaitos tvarką.
. Rezervo fondo tikslas – užtikrinti Valstybinio socialinio draudimo fondo (toliau – VSDF) biudžeto stabilumą ir kaupti piniginius išteklius, reikalingus Lietuvos Respublikos socialinio draudimo pensijų įstatyme, Lietuvos Respublikos ligos ir motinystės socialinio draudimo įstatyme, Lietuvos Respublikos nelaimingų atsitikimų darbe ir profesinių ligų socialinio draudimo įstatyme, Lietuvos Respublikos nedarbo socialinio draudimo įstatyme nurodytoms valstybinio socialinio draudimo išmokoms finansuoti, kai nepakanka VSDF biudžeto atitinkamos valstybinio socialinio draudimo rūšies pajamų. 
Punkto pakeitimai:
Nr. 220,
2018-03-07,
paskelbta TAR 2018-03-14, i. k. 2018-03907            

3. Neteko galios nuo 2018-03-15
Punkto naikinimas:
Nr. 220,
2018-03-07,
paskelbta TAR 2018-03-14, i. k. 2018-03907        

 SKYRIUS


. Rezervo fonde kaupiamos šios įplaukos: 
. atitinkamų metų VSDF įplaukų dalis, viršijanti VSDF įprastinės ir investicinės veiklos išlaidas ir metų pabaigoje negrąžintų paskolų sumą, susidaranti įvertinus kasos apyvartos lėšų pokytį;
. pajamos, gautos investavus Rezervo fondo lėšas; 
. pajamos, gautos už Rezervo fondo lėšų likutį kredito įstaigos, kaip ji apibrėžta Lietuvos Respublikos finansų įstaigų įstatyme (toliau – kredito įstaiga), sąskaitoje;
. kitos teisėtai gautos pajamos
Punkto pakeitimai:
Nr. 220,
2018-03-07,
paskelbta TAR 2018-03-14, i. k. 2018-03907            

. Rezervo fondo lėšos kaupiamos atskiroje valstybės iždo sąskaitoje. 
. Nuostatų 4.1 papunktyje nurodytas lėšas VSDF valdyba apskaičiuoja pagal atitinkamų kalendorinių metų VSDF biudžeto vykdymo ataskaitų duomenis iki kitų kalendorinių metų vasario 28 d. ir iki kitų kalendorinių metų gegužės 31 d. perveda į Rezervo fondo sąskaitą. 
Punkto pakeitimai:
Nr. 220,
2018-03-07,
paskelbta TAR 2018-03-14, i. k. 2018-03907            

 SKYRIUS


. Rezervo fondo lėšos investuojamos tik į Lietuvos Respublikos Vyriausybės (toliau – Vyriausybė), Lietuvos banko, Europos ekonominės erdvės valstybių narių, Europos centrinio banko, Europos ekonominės erdvės valstybių narių centrinių bankų bei tarptautinių finansinių organizacijų, kurioms priklauso bent viena Europos ekonominės erdvės valstybė narė, išleistus skolos vertybinius popierius. Iki 30 procentų Rezervo fondo lėšų gali būti investuojama į užsienio valiuta denominuotus skolos vertybinius popierius, likusi dalis – į eurais denominuotus skolos vertybinius popierius.
. Rezervo fondo lėšos gali būti investuojamos tik į vertybinius popierius, išleistus emitentų, turinčių bent vieną iš toliau išvardytų reitingų agentūrų suteiktą ilgalaikį kredito reitingą, ne mažesnį kaip:
. Moody‘s Investor Service – Baa3;
. Standard & Poor‘s – BBB–;
. Fitch Ratings – BBB–.
. Nuostatų 8 punktas netaikomas Europos centrinio banko, Lietuvos banko ir Vyriausybės vertybiniams popieriams.
. Europos ekonominės erdvės valstybės narės centrinio banko kredito reitingas prilyginamas valstybės, kurioje jis yra, kredito reitingui.
. Rezervo fondo lėšos gali būti investuojamos laikantis Lietuvos Respublikos valstybės iždo įstatymo 11 straipsnio 2 dalyje nustatytų sąlygų ir vadovaujantis šio straipsnio 3 dalyje nustatytais kriterijais.
. VSDF valdybos teikimu, pritarus VSDF tarybai, Vyriausybė nutaria perduoti Rezervo fondo lėšų investavimą:
. Lietuvos Respublikos finansų ministerijai, kuri Rezervo fondo lėšas investuotų finansų ministro nustatyta tvarka, arba
. kredito įstaigai, finansų maklerio įmonei ar kolektyvinio investavimo subjekto valdymo įmonei (toliau – valdymo įmonė), turinčiai teisę teikti finansinių priemonių portfelio valdymo paslaugas, ir nustatyti konkrečius reikalavimus valdymo įmonei, Rezervo fondo lėšų investavimo strategiją, rizikos limitus, Rezervo fondo likvidumo reikalavimus ir lėšų investavimo limitus.

 SKYRIUS


. Rezervo fondo dydis lygus paskutinių praėjusių kalendorinių metų VSDF įprastinės ir investicinės veiklos metinei išlaidų sumai.
Punkto pakeitimai:
Nr. 220,
2018-03-07,
paskelbta TAR 2018-03-14, i. k. 2018-03907            

 SKYRIUS


. Rezervo fondo lėšos gali būti naudojamos VSDF biudžeto išlaidoms pensijų, ligos, motinystės, nedarbo, nelaimingų atsitikimų darbe ir profesinių ligų socialinio draudimo išmokoms finansuoti, vadovaujantis Lietuvos Respublikos fiskalinės sutarties įgyvendinimo konstituciniu įstatymu nustačius ir paskelbus išskirtines aplinkybes, kai dėl šių aplinkybių atsiradimo kalendoriniais metais nepakanka VSDF biudžeto atitinkamos valstybinio socialinio draudimo rūšies pajamų
Punkto pakeitimai:
Nr. 220,
2018-03-07,
paskelbta TAR 2018-03-14, i. k. 2018-03907            

. Nustačius Nuostatų 14 punkte nurodytas aplinkybes, VSDF taryba teikia pasiūlymus Lietuvos Respublikos socialinės apsaugos ir darbo ministerijai (toliau – Socialinės apsaugos ir darbo ministerija) dėl Rezervo fondo sudarymo ir panaudojimo, o Vyriausybė Socialinės apsaugos ir darbo ministerijos teikimu priima nutarimą dėl lėšų iš Rezervo fondo skyrimo. Kai išskirtinės aplinkybės paskelbiamos dėl didelio ekonomikos nuosmukio, Rezervo fondo lėšos gali būti naudojamos išskirtinių aplinkybių atsiradimo kalendoriniais metais ir dar dvejus po jų einančius metus, jeigu vis dar nepakanka atitinkamos valstybinio socialinio draudimo rūšies VSDF biudžeto pajamų. Kitais atvejais Rezervo fondo lėšos gali būti naudojamos tik išskirtinių aplinkybių atsiradimo kalendoriniais metais. 
Punkto pakeitimai:
Nr. 220,
2018-03-07,
paskelbta TAR 2018-03-14, i. k. 2018-03907            

 SKYRIUS


.  Rezervo fondo lėšų apskaitą tvarko VSDF valdyba atskirai nuo kitų VSDF lėšų ir įtraukia į VSDF ataskaitas, vadovaudamasi Viešojo sektoriaus apskaitos ir finansinės atskaitomybės standartais. Rezervo fondo auditą atlieka Lietuvos Respublikos valstybės kontrolė Lietuvos Respublikos viešojo sektoriaus  atskaitomybės įstatyme nustatyta tvarka.  VSDF finansinių ataskaitų ir biudžeto vykdymo ataskaitų aiškinamuosiuose raštuose pateikiama informacija apie Rezervo fondo lėšų likučius, Rezervo fondo lėšų investavimą, įplaukas į Rezervo fondą ir Rezervo fondo lėšų panaudojimą. 
Punkto pakeitimai:
Nr. 220,
2018-03-07,
paskelbta TAR 2018-03-14, i. k. 2018-03907            

––––––––––––––––––––


Pakeitimai:

1.

                    Lietuvos Respublikos Vyriausybė, Nutarimas
                
Nr. 220,
2018-03-07,
paskelbta TAR 2018-03-14, i. k. 2018-03907                
Dėl Lietuvos Respublikos Vyriausybės 2017 m. birželio 14 d. nutarimo Nr. 438 „Dėl Valstybinio socialinio draudimo rezervinio fondo sudarymo ir valdymo nuostatų patvirtinimo“ pakeitimo

